Peroxid vodíka

**Peroxid vodíka** (H2O2, HO-OH) je binárna zlúčenina kyslíka a vodíka. V molekule peroxidu vodíka sú atómy kyslíka viazané navzájom a na každom z nich je atóm vodíka, pričom väzby O-H sa nenachádzajú v jednej rovine.

Peroxid vodíka je bezfarebná kvapalina, s vodou neobmedzene miešateľná. Je to silné oxidačné činidlo.  
: H2O2 + 2H+ + 2e ↔ 2H2O
: HO2− + H2 + 2e ↔ 3OH−

Pri styku s niektorými silnými oxidačnými činidlami však môže pôsobiť aj ako redukčné činidlo.
: Ag2O + H2O2 → 2Ag + H2O + O2
: 5H2O2 + 2MnO4− + 6H3O+ → 5O2 + 2Mn2+ + 14H2O

Pri kontakte s horľavým materiálom môže spôsobiť požiar. Spôsobuje silné popáleniny a poleptanie.

## Použitie
Bielenie celulózy, dezinfekcia v medicíne ako 3-percentný vodný roztok, leptanie v elektrotechnickom priemysle, pokovovanie, bielenie zubov, melírovanie, úprava pitnej a odpadovej vody, ako okysličovadlo v hypergolických palivových zmesiach.

Počas 2. Svetovej vojny sa Peroxid vodíka používal v nemeckých ponorkách typu "U 571" ako okysličovadlo pre spaľovacie motory pod hladinou. Čo umožňovalo vyvinutie rýchlosti až 20 uzlov oproti akumulátorom ktoré mohli vyvinuť rýchlosť iba 6 až 8 uzlov

Vplyvom katalyzátorov ako platina, burel, striebro alebo krv sa peroxid vodíka exotermicky rozkladá na kyslík a vodu.

### Legislatívne obmedzenie
Obmedzenie použitia širokou verejnosťou v závislosti od koncentrácie peroxidu vodíka upravuje Zákon o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov, 262/2014 Z.z., s hranicou koncentrácie nad 12%.
S odvolávkou na NARIADENIE EURÓPSKEHO PARLAMENTU A RADY (EÚ) 2019/1148, uvedený zákon upravuje povinnosti hospodárskych subjektov a profesionálnych používateľov pre použitie koncentrácií nad 35%.

### Použitie v raketových motoroch
náhľad|100px|Farebná schéma rakiet BLACK ARROW.
Peroxid vodíka je možné  použiť v raketových motoroch ako monopropellant (jednozložkové palivo), kedy dosahuje vlastnosti uvedené v tabuľke:

Použitie v raketových motoroch ako dvojzložkové palivo H2O2&nbsp;/&nbsp;RP-1

* Zloženie:&nbsp;H2O2-98%&nbsp;/&nbsp;RP-1
* Spaľovací pomer:&nbsp;7
* Teplota spaľovania:&nbsp;2&nbsp;975&nbsp;K
* Špecifický impulz na hladine mora:&nbsp;2678&nbsp;m/s

Príklad použitia peroxidu v raketových motoroch ako okysličovadla v dvojzložkových palivách:
* Raketa BLACK ARROW
** hypergolický motor Bristol Siddeley Gamma, palivo: **[[RP-1]] / H<sub>2</sub>O<sub>2</sub>** 85%, ISp = 2500 m/s
* Jadrová raketa Blue Steel
** hypergolický motor Armstrong Siddeley Stentor, palivo: **[[RP-1]] / H<sub>2</sub>O<sub>2</sub>** 85%, ISp = 2200 m/s

### Riziká
* Katalytický rozklad vplyvom nečistôt (hrdza, kovové piliny, čistidlá, kyseliny, alkoholy, mazadlá), t.j. riziko výbuchu
* Pri poliatych tkaninách riziko samovznietenia aj s odstupom času
* Riziko poleptania pri kontakte s pokožkou
* Rozklad vplyvom svetla, náhle zväčšenie objemu (nádoby musia byť odvetrávané, uvoľňuje sa čistý kyslík)

### Nezlučiteľné materiály
Z dôvodu skladovania a práce s peroxidom vodíku, je potrebné vyhnúť sa nezlučiteľným materiálom, nakoľko by mohlo dôjsť k nežiadúcemu rozkladu peroxidu. Vhodnosť materiálov závisí od viacerých parametrov, za bežného tlaku najmä od koncetrácie peroxidu vodíka a od teploty.

Medzi vždy bezpečné materiály patrí napríklad:
*hliník
*oxid hlinitý 
*PTFE
*Polykarbonát 

Medzi podmienené bezpečné materiály patrí napríklad:
* Nerezová oceľ 316 (do teploty 48 °C)
* Viton® A (pre o-krúžky)
* LDPE (pre koncentráciu peroxidu do 10% )

Medzi neprípustné materiály patrí napríklad:
* Meď
* Olovo
* Prírodná guma
* Neoprén
* Hrdza
* Striebro

## Referencie

## Pozri aj
*Ponorka K-141 Kursk
*Torpédo

Vodíka
Kategória:Zlúčeniny vodíka
Kategória:ATC A01AB – Antiinfektíva a antiseptiká pre lokálnu liečbu v dutine ústnej